Qezaya Silopî ya Şirnexî de esnafêk semedo ke nêwaşt polîsî verê dikanê ci de TOMA park bikerê maruzê hêrişê polîsan mend.
Dikanê esnafî dûştê bînaya HDPyî de yo zî. Esnafî ard ziwan ke TOMA muşterîyanê ci asteng kena. Polîsan ney ser o hêrişê esnafî kerd. Polîsan esnafî rê gef wend û vat: ''Ti senî verê hêzanê asayîşî vejîyenî.'' Dima zî polîsan qirikê esnafî girewt. Esnafanê bînan û şarî xîret kerd ke polîsan asteng bikerê. Polîsan TOMA verê dikanî ra berde la dikan girewt binê ablûqa.
